Tidligere i Brothers & Sisters...
Golden Plum-aftalen er underskrevet.
Jeg sagde, du skulle sige til Graham, handlen var aflyst.
Måske er det på tide, du har tillid til min dømmekraft.
Har du vidst det hele tiden?
-Vidst hvad? -At du er min far?
Hvorfor indgår vi ikke registreret partnerskab?
Så har du adgang til mit kontors forsikring.
Jeg skal nok tage mig af det.
David er ikke min far.
Så du er stadig en Walker?
Jeg kunne ikke helt vurdere, om du var glad eller skuffet.
Hvorfor skulle jeg ikke være glad?
Lægen har ringet og sagt, at ingen af fostrene var levedygtige.
Ikke et eneste.
Så jeg tager det sene fly.
Tager du væk?
-Golden Plum har erklæret sig fallit. -Banken omstøder lånet.
20 millioner dollars.
-Hold op med at stirre på mig. -Bare det ikke var nødvendigt.
Jeg vil gerne tro, der stadig er håb.
-Vi kunne sælge bygningen. -Ja.
Det ville ikke redde os.
Sarah, det er svært nok, uden at du...
Hvad, Saul? Uden at jeg er realistisk?
Vi har spurgt alle vores kontakter
efter en erstatning for Golden Plum.
Det findes ikke.
Vi hænger på alle eksportkontrakterne,
og vores lån skal indfries.
Han har talt i telefon
i et kvarter med banken. De er i gang med at forhandle.
Eller han venter.
Saul, hvordan kunne du?
Hvordan kunne du lave handelen bag min ryg,
når jeg sagde, du ikke måtte?
De skifter ikke mening.
Det er utroligt.
De kan ikke gøre noget.
De kan forlænge lånet.
-Helt ærligt. -Nej, det har de ikke råd til.
Banken taber 10 millioner i nedskrivninger hver uge.
Det vil de ikke risikere.
Hvad betyder det så?
Vi betaler lånet ud inden for to døgn,
eller vi går konkurs.
Der må være andre banker.
Hvem giver os 20 millioner i vores situation?
Det sker ikke, Saul.
Må jeg godt sige noget? Det er ikke slut endnu.
Banken kan ikke tage jeres viden og erfaring...
Er det det, du gør?
Du tager livet af virksomheder og giver dem så en peptalk?
Sarah, jeg prøver bare at hjælpe.
Hvorfor får vi så ikke de penge,
vi har betalt dig for at ende i det her rod?
Fordi jeg er konsulent.
Jeg er ikke spåmand. Ingen kunne forudse,
investeringsforeningen ville gå ned.
De penge, I gav mig,
var for at give jer idéer, ikke for at tage beslutninger.
Det er jeres job.
Hvis der er kommunikationsproblemer
i familien, er det ikke mit problem.
Intet af det er dit problem, Graham.
Jeg vil gerne tale med Saul alene.
Helt i orden.
-Jeg må sige det til mor. -Nej, det gør jeg.
Nej, jeg gør det.
Det bliver svært nok for mor at miste Ojai.
Hun behøver ikke vide hvorfor.
Det er der ingen, der gør.
Nej, Saul.
Jeg forstår det stadig ikke.
Hvad var der galt med hendes cyklus eller...
Skat, vores fostre var ikke levedygtige.
Da vi havde lavet gentesten,
kunne vi se, at der var kromosomfejl.
Senator, jeg ved godt, det kan være en frustrerende proces,
men næste gang får vi Kitty til at lave færre æg,
-så kvaliteten bliver bedre. -Okay.
Du skal holde fri i denne cyklus, Kitty.
Lade din krop komme sig.
Så vi prøver ikke i denne måned?
Hvad med den gammeldags metode?
Må vi stadig godt det?
Skat, ikke engang IVF virkede.
-Vi har før været gravide. -Ja, men vi aborterede.
Ja, I må godt dyrke sex.
Statistikken for at blive gravid ser ikke godt ud.
Men du har som sagt ægløsning, Kitty.
Det er din frugtbare periode.
Frugtbare periode.
48 timer.
Hvad med børnene?
De er lige landet. Vi har masser af tid.
Vent lidt. Jeg skal ligge vandret.
-Sofabordet? -Ja. Kan du huske dengang?
Jeg skal ligge der i 30 minutter.
Med benene oppe. Hvad hvis dine børn kommer?
Vil du have, de skal se det?
Seng. Okay.
Hvor har jeg savnet det.
Det har jeg også.
Det er børnene!
Robert, du sagde, vi havde god tid.
Det havde vi også. Teknisk set.
-Øjeblik. -Hvad skal jeg gøre?
Jeg siger, du er på badeværelset.
-I 30 minutter? -Du tager en lur.
-På badeværelset? -Du skal bare ligge og marinere.
Der er syvårige, der kan finde ud af det.
-Så musikken er ikke væk? -Jeg er ingen Genius Bar.
Jeg tror, det er klart. Der er re-sync.
Jeg kan da finde ud af at bruge mit kamera.
Ja.
Du må se mine nye billeder.
Gerne.
Kom. Der hænger nogle på mit værelse.
Jeg må af sted.
-Du smutter bare? -Ja.
Jeg troede, vi skulle lave noget.
Jeg har bare nogle ting at ordne.
Justin, vi har ikke set hinanden, siden vi surfede.
Jeg vil bare...
Jeg vil bare have, det skal være normalt.
Det er da normalt.
Hvad med i morgen?
Skal vi snuppe en burger sammen
-og gå i biffen? -Middag og film?
Er det ikke det, vi altid gør?
Justin, er der noget galt?
Nej. Jeg har en date.
Endelig.
-Det er skønt. -Ja.
-Hvem er hun? -Det er ikke nogen.
Selvfølgelig er det nogen.
En pige. En lækker pige. Men hun er også klog og cool.
Og vi taler meget sammen.
-Alle tiders. -Det er rigtig vigtigt.
Hun har vist det hele.
-Hun har det hele. -Hvornår må jeg møde hende?
-Ved du hvad? -Hej, Becca. Hej, Justin.
Hej, Holly. Jeg må gå nu.
-Godt at se dig. -Hej.
Mor dig.
Han havde travlt.
Det har mænd tit her.
Hvis du mener David, så undskyld.
Det er heller ikke, hvad jeg ville.
Du behøver ikke forklare.
Bare jeg kunne. Jeg har ikke talt med ham, siden han gik.
Det burde ikke overraske mig.
Jeg troede, det ville være anderledes denne gang.
-Jeg ved godt, du kunne lide ham. -Det gør ikke noget.
Hvis du har lyst til at tale,
kan vi sagtens tale åbent om det.
Jeg tror allerede, jeg ved nok.
Konkurs? Du sagde ellers, det gik godt med Ojai.
Vi troede, at hvis vi
udvidede forretningen til Kina...
Kina? Vi er ingen multinational virksomhed.
Vi er en lille familievirksomhed.
Mor, de eneste, der tjener penge i dag, er eksportører.
Det er et hårdt marked.
Jeg kan godt læse.
Så burde du vide, at vi måtte gøre noget.
Kina er verdens største marked. Desværre...
"Desværre"? Nej, det betyder:
"Ups, jeg har spildt rødvin på sofaen."
"Desværre" betyder ikke: "Jeg har ødelagt Ojai."
Hvor meget skylder vi?
20 millioner dollars.
Det er umuligt.
Nu ringer du til advokaterne,
ring til bankerne, ring til Kina.
Sig, du vil ud af handelen og have pengene.
Sådan fungerer det ikke, mor. Vi har overvejet
alle løsninger.
Hvad siger Tommy?
Du skulle vide det først.
Du har lige sagt, du har udelukket alle muligheder.
-Tommy kan ikke hjælpe os. -Du har ikke engang spurgt!
Om hvad? At stille vinmarken som sikkerhed?
Påtage sig hele Ojais gæld?
Walker Landing er en ung virksomhed. Det er økonomisk selvmord.
Er du for stolt til at spørge, Sarah? For misundelig?
Mor, han vil ikke.
Selv om han ville,
ville Holly aldrig give ham lov.
Det ville være for ydmygende.
Beklager, Sarah, men du har ikke længere noget at skulle have sagt.
Mor, bare send en budbringer.
Send Justin. Ja, han er billigere.
Sig klokken 13 til ham.
Jeg troede, vi skulle spise frokost sammen i dag.
Det skulle vi også.
Sarah har kvajet sig.
Mor er ude af den. Jeg må tage mig af det.
Jeg ved godt, vi havde en aftale.
Det er en frokost. Ikke min bar mitzvah.
Du må bare ikke tro, jeg ikke respekterer din tid.
Jeg skal nok gøre det godt igen.
Hvad med at sætte sparepærer i?
Det gør jeg, så snart jeg kommer hjem.
Fra nu af
ikke flere plastikflasker, ikke mere aircondition
og hvad ellers?
Bruge lærredsposer, når du køber ind?
Jeg elsker den pose.
Du kan umuligt bekymre dig så meget
om lejlighedens co2-udslip. Desværre.
Jeg ved, hvorfor du har virket skyldig.
Jeg har ladet dig undskylde og undskylde.
Men det er bare for meget.
-Hvad mener du? -Bare fordi
jeg ikke kan lide den dumme måde,
du halvfriede til mig på over en regning,
betyder det ikke, jeg ikke er glad for vores nuværende forhold.
-Er du? -Selvfølgelig.
Vi behøver ikke at skynde os.
Jeg synes, det går godt.
Hold op med at føle dig skyldig, og tag på arbejde.
Jeg kommer tidligt hjem, så kan vi passe på miljøet.
-Nu gør du det igen. -Undskyld.
Hvad skal vi gøre?
Der er ikke noget, vi kan gøre.
Ved du, hvor tankeløst det var, Sarah?
Ingen vidste, investeringsforeningen ville gå ned.
-Det... -I havde ikke læst lektierne.
Tommy, det her hjælper ikke.
Hun gik i seng med Graham. Hun mistede al objektivitet.
Det er faktum. Beklager.
Du har også selv været i seng med en ansat.
Hun var kontorchef.
Jeg indgik ikke store aftaler med hende.
-Lad os holde os til emnet. -Godt.
Hvad gik du med til?
1800 butikker.
Det er en stor investering.
Du må have accepteret mange kontrakter
-for at imødegå det krav. -Ja.
Vi lejede havneplads, containerskibe.
Forbedrede forarbejdning og pakning...
-Hvad var lånet på? -20 millioner dollars.
20 millioner dollars?
Jeg var ikke den eneste, der gik ind for denne handel.
Men du tog beslutningen. Det er dig, der er chef, ikke?
Ja, jeg tog beslutningen. Og jeg prøver at rette op på det.
Vi har ikke bare 20 millioner til overs.
Det er spild af tid.
Sarah, sæt dig ned. Tommy, lyt til mig.
Du har arbejdet hårdt på forretningen.
Din far gjorde det samme.
Der ville ikke være noget Walker Landing uden Ojai Foods.
Nora, jeg forstår godt din og Ojais knibe.
Men det er et stort foretagende.
Har du et officielt forslag, vi kan se på?
Vi arbejder på et.
Giv os det så hurtigt som muligt.
Gør alt, hvad I kan, for at hjælpe.
Her er det forslag, Sarah bad om.
Jeg har sat kryds der, hvor hun skal skrive under.
Hører du overhovedet efter?
Ja. Det her er til Sarah
og det her til mor.
Nej, omvendt. Har du det godt?
Det ved jeg ikke. Nej.
Der er noget galt med mig.
Det er tydeligt.
Kan du huske, da vi surfede forleden dag,
og du og Tommy beskyldte mig for at skjule noget om Rebecca?
Ja. Svagt.
Hun var et øjeblik ikke sikker på, om hun var vores søster.
-Er hun ikke det? -Jo, hun er.
Hun fik taget en test, men da jeg fandt ud af det,
var jeg...
Jeg var sikker på, at hun ikke var det.
Hvorfor må hun ikke være en del af familien?
Det må hun godt.
Jeg var ikke ked af, at hun ikke var det.
Hvad mener du?
Kevin, kan du ikke forstå det?
Du er bøsse, men har da øjne i hovedet.
Hun er jo ikke utiltrækkende, vel?
Er du tiltrukket af vores søster?
Jeg troede jo, hun ikke var vores søster.
Du er syg i hovedet.
-Har I... -Nej, selvfølgelig ikke.
Det var kun, da der blev tale om det med faderskabet.
Det var kun kort, og nu er jeg helt ude af det.
-Hvis det sker igen? -Du må holde dig fra hende!
Jeg prøver at undgå hende,
men hun vil se mig. Jeg siger,
jeg går ud med lækre piger for at undgå hende.
-Ti stille. -Jeg er den mest
ulækre person i verden.
Lad os tale fornuftigt om det.
Det er ikke helt unormalt, at du har de følelser.
I er ikke vokset op sammen.
I har mødt hinanden som voksne. Du har tydeligvis
-svært ved at sætte grænser. -Ja.
Du trænger til lidt tid for at glemme den indavl.
-Kevin! -Jeg prøver bare...
Hvorfor fortæller du mig det?
Fordi du spurgte, Kevin.
Jeg siger det til hende og sørger for,
-at alt er i orden. -Vel gør du ej.
Du må ikke sige det til hende eller nogen andre.
Jeg elsker dig, og fordi hun ikke er vores søster,
troede du, det kunne have været lidt mere kompliceret.
Men det er hun, ikke? Så det må du bare
lægge bag dig og så glemme det
og aldrig mere tale om det.
Kevin, altså...
Kevin, jeg...
-Mor og Sarah. -Ja, mor og Sarah.
Må jeg stikke hovedet indenfor, eller hugger du det af?
Nej, det har jeg ikke energi til.
Hvordan gik det hos Walker Landing?
Skrækkeligt. Godt, far er død. Han ville være død over,
hvilken fejl det var at overdrage ledelsen til mig.
Det er din onkel, der kan bebrejdes.
-Hvorfor tager du skylden på dig? -Det er ikke så enkelt.
-Det er familie. -Ja, men skal man stole blindt på dem?
Jeg forventer ikke, at du forstår det.
Det må du ikke gøre.
-Hvad? -Du må ikke holde mig udenfor.
Uden for hvad, Graham? Se dig omkring.
Der er ingen penge tilbage.
Hold nu op.
Jeg er ligeglad med min løn. Jeg tænker på dig.
Graham, jeg ved ikke, hvad jeg føler.
-Du må ikke presse mig. -Det var ikke min mening.
Du behøver ikke være alene om det.
Hej.
Nora?
Rebecca. Hvad laver du her?
Jeg kommer bare med din mors foodprocessor.
Jeg elsker at bruge den, men hader at gøre den ren.
Okay.
Hvad laver du?
-Jeg laver en sandwich. -Havde du ikke en date?
Hun har aflyst, så...
-Hvorfor ringede du så ikke? -Det skal nok gå. Ellers tak.
Nej, om at lave noget sammen.
Nå ja.
-Er der noget galt? -Nej, jeg har det fint.
Lad os tage i biografen.
-Hej. -Hej.
Jeg har gennemgået forslaget.
Bare råb ad mig, Kevin.
Det er for let. Jeg vil hellere råbe ad din konsulent.
Han gjorde bare, hvad han blev betalt for.
Ja, katastrofalt. Sig, at du har fyret ham.
Jeg tror godt, han ved, han ikke har noget job mere.
-Har du ikke fyret ham? -Han skal samle nogle løse ender.
Hvad? Og hvis han ikke skulle det,
ville du lave nogle,
for du har mærkelig nok stadig følelser for ham.
Det har jeg ikke sagt.
Jeg råber ad dig nu,
for efter hvad han har gjort, burde han holde sig langt væk!
-Går du stadig i seng med ham? -Der er ikke sket noget siden...
Hvor behersket af dig.
-Hvad er der galt med jer? -Det var bare en flirt.
Én flirt. Efter min udmattende skilsmisse.
Pludselig havde jeg det sjovt igen.
Jeg morede mig.
Kom nu, Kevin.
Kan du ikke gøre noget for at få os ud af de kontrakter?
Et smuthul. Hvad som helst.
Det tror jeg ikke.
-Du spurgte efter mig? -Saul. Godt, du er her.
Måske kan du finde noget i det her rod.
Det er Williams gamle papirer.
Ja. Jeg har dem fra arkivet. Måske er der et aktiv
eller en konto, vi har overset.
Noget, der afhjælpe den katastrofe, Sarah er skyld i.
Jeg troede ikke, hun var i stand til den slags.
-Det var ikke hende. -Åh, Saul.
Lad være. Du har altid støttet hende. Det er rart, men ikke nu.
Det var ikke hende. Det er min skyld.
Hvad mener du?
Hun ville ikke fortælle dig det.
Hun ville gå langsommere frem og være mere forsigtig.
Sarah sagde, jeg skulle droppe handelen.
I stedet for sagde jeg selv ja.
Sagde du ja, efter at hun havde sagt nej?
Jeg troede, det var en god mulighed,
der kunne være til gavn for virksomheden og måske også
ændre mit liv.
Hvor skal du hen?
Jeg må tale med Sarah. Hvad har du dog gjort, Saul?
Skal vi ikke bare dele en dobbelt?
-Jeg vil gerne have min egen. -Men det er billigere sådan.
Ja, cirka en dollar.
Jeg har også noget med halsen.
Det er på hånden og i munden...
Der er et væld af bakterier, ikke?
Godt, Popcornfreak.
Hej. Er I sammen?
-Ja. -Nej.
Altså vi betaler hver for sig.
Ja, selvfølgelig.
Hej.
Det må jeg give din søster. Forslaget er grundigt.
Overdrevet, men grundigt.
20 millioner dollars.
-Det er ikke din fejl, Tommy. -Det ved jeg godt.
Hvad havde min far sagt, hvis jeg bare
-havde set Ojai gå ned. -Din familie skal nok klare sig.
Hvad med de ansatte?
Der er også folk her, der afhænger af os.
Hvis vi redder Ojai,
og der sker noget med Walker Landing,
kan vi ikke engang gå til en bank.
Vi ville være spændt for hårdt for.
-Jeg ved ikke, hvordan jeg skal gøre. -Så lad mig.
-Hvor er dine popcorn? -Jeg har spist dem.
Så bare tag dem. Jeg skal ikke have flere.
Det er dine.
Har jeg dårlig ånde eller hvad?
Nej, jeg ser bare filmen.
Kors.
Du må ikke røre mig.
-Lad være! -Justin!
-Undskyld. -Stille.
-Hvad sker der for dig? -Ingenting!
-Undskyld. -Bare tal til mig.
Hvor skal du hen?
På toilettet. Lad være med at følge efter mig.
-Følge efter dig? Jeg kører med dig. -Jeg har brug for luft, okay?
Du ter dig, som om du væmmes ved mig. Hvad har jeg gjort?
Ingenting.
Er det hende pigen?
Jeg forstår godt, hvis du ikke har tid nok til mig.
Der er ikke nogen pige.
Hvad med hende den lækre?
Jeg fandt på det, fordi jeg ikke ville i biffen med dig.
Har du besluttet, du ikke gider se mig?
Lige pludselig er jeg bare en irriterende lillesøster?
Du føles ikke som min søster!
-Justin, jeg har sagt... -Det ved jeg.
Da du talte om, at David måske var din far,
skete der noget.
Jeg håbede, at vi ikke var...
At vi ikke var i familie.
Så troede jeg, jeg havde følelser for dig.
Jeg ved godt, det er sygt og forkert, men det var bare et øjeblik.
Jeg må bare sikre mig, det ikke sker igen.
Men det hjælper ikke, når du er der hele tiden.
Forstår du det?
-Undskyld, Rebecca, nej. -Jeg må gå nu.
-Undskyld. -Jeg er ked af det.
-Mor, hvad laver du her? -Åh, Sarah.
Saul har fortalt det hele.
-Det skulle han ikke. -Hvorfor gjorde du det så ikke?
Du lod mig sige de dumme ting til dig.
Du har ikke gjort noget galt.
Det passer ikke, mor. Jeg bad Saul om at give en besked
som en 16-årig forelsket pige.
-Du stolede på ham. -Det er lige meget.
Du har al mulig grund til at være vred på mig.
Jeg er vred på mig selv.
Jeg forstår godt, hvis I ikke vil tale til mig mere.
Åh, Sarah.
Vi er alle voksne. Vi kan passe på os selv.
Måske bliver vi ikke lige så velstående, men vi overlever.
Det er arven fra far, mor.
Han gav mig ansvaret for det.
Det skulle han måske ikke have gjort. Ojai var hans firma, ikke dit.
Du skulle aldrig være blevet presset til at efterfølge ham.
Han gav dig intet valg. Han valgte dig.
Lige fra du var en lille pige, så han noget i dig,
og jeg lod ham få dig.
Sarah, hør her. Hvis Ojai går nedenom og hjem,
er det måske noget godt. Måske er det på tide at give slip.
Så kan du endelig være dig selv.
Det er jeg, mor.
Far har ikke tvunget mig. Jeg ville det her.
Det har jeg altid villet.
Hej. Hvor har du været?
-Jeg havde ikke lyst til at tage hjem. -Rebecca,
hvad sker der? Du snerrer ad mig,
hver gang du kan. Hvad er du så vred over?
-Ved du ikke det? -Nej.
David smutter uden grund. Jeg har undgået dig siden da,
og du ved stadig ikke hvorfor?
Jeg tog en faderskabstest.
Jeg tog nogle rester fra Davids barberkniv
og tog hen på et laboratorium.
Det vidste jeg ikke.
Jeg troede, William...
Men du vidste, der var en mulighed for, han ikke var det.
Mor, du gik tydeligvis i seng med begge to.
Jeg tryglede dig om at fortælle mig det, hvis der var en chance for,
at David var min far. Og du løj for mig!
Men du troede allerede, at William var din far.
Jeg ville beskytte dig.
Nej! Du beskyttede din forretning og dine penge.
Vores penge! Det passer!
Det måtte ikke komme i fare. Det må det stadig ikke.
Du skal have alt det, jeg ikke havde.
Derfor lod du William Walker dø i den tro, at jeg var hans barn.
Hvordan kunne du gøre det?
Vi kunne bo i hans hus! Han tog dig med i sit testamente!
Du lod hans familie tro det. Du lod mig tro det!
Du ville gerne tro det!
Hvordan kan du gøre det mod nogen, du elsker?
Måske er du ikke i stand til at elske nogen.
Se alle dem, der forlader dig.
Det var dig, der smed David ud, ikke?
-I det mindste holdt han af mig. -Hvad?
Han vidste, hvad familien betød for mig.
Jeg så på alle billederne. En fortabt pige, der ledte efter sine rødder.
De accepterede og elskede mig!
Du har ret. Jeg kan ikke konkurrere med familien Walker!
Nej, du kan ikke konkurrere. Du er ikke nogen mor. Ikke som Nora!
Nora havde mand, familie og penge!
Jeg klarede alt for os!
Jeg tog mig af dig hver eneste dag!
Jeg var ikke meget ældre end dig, da jeg blev gravid.
Kan du forestille dig det?
Prøve at opdrage et barn alene? Det gjorde jeg.
Hvis jeg måtte opgive nogle drømme, så pyt.
Fra da af kom du først.
Og nu er du så fræk
at behandle mig som en andenrangsborger?
Jeg lod dig gøre det,
fordi jeg vidste, det ikke var let for dig.
Men det er slut nu.
Hvis du vil såre mig fra nu af,
så må du gøre det et andet sted fra. Du skal ud af dette hus.
Fint. Jeg er gået.
Har du i det mindste spist noget økologisk?
Jeg har bare spist nogle saltkringler. Kan du... Øjeblik.
Lige et øjeblik. Hallo?
Ja, jeg betaler.
-Saul? -Kevin. Gud ske lov.
-Hvad sker der? -Jeg er på politistationen.
Du skal komme ned og hente mig.
-Hvad er der sket? -Det ved jeg ikke.
Jeg var næsten hjemme, Kevin.
Jeg var to blokke fra huset.
Jeg tager det sving hver dag. Jeg ved ikke, hvad der gik galt.
Du havde for meget alkohol i blodet.
Undskyld. Jeg er en evig skuffelse for tiden.
Hold nu op.
I det mindste var der ingen, der blev såret.
Det passer ikke. Alle blev såret. Jeg har såret alle.
-Jeg har såret Nora, Sarah... -Alle begår fejl, Saul.
Det er ingen undskyldning for at behandle sig selv uden respekt.
Kevin, jeg fik taget fingeraftryk og blev sat i detentionen.
-Hvad er der at respektere? -Hvad med mig?
Hvad med dem, der elsker dig?
Uanset hvad du har gjort mod Ojai,
er det ikke nogen undskyldning for at køre ind i et træ.
Jeg risikerede ikke Ojai Foods for at tjene penge, Kevin.
Jeg prøvede at redde mit liv.
Jeg vil ud. Jeg vil være fri.
Bare sig det.
Jeg elsker dig, det er okay.
Jeg er homoseksuel, Kevin.
Sig mig, hvordan jeg kan være bøsse i min alder.
Jeg ved ikke, hvordan jeg er bøsse i min alder.
Jeg forstår godt, du er bange.
Jeg vil have min tid tilbage.
Det er det eneste, som ingen af os kan få.
Saul, hvis du tror, din familie vil lade dig spilde
den tid, du har, på at straffe dig selv, tager du fejl.
-Kom. Jeg kører dig hjem. -Okay.
-Tak, Kevin. -Det var så lidt.
Det var så lidt, onkel Saul.
-Hej. -Hej.
-Du fik ikke sovet så meget i nat, vel? -Nej.
Jeg læste forslaget igen i aftes, og måske
har vi set forkert på det.
Hvad fik dig til at ændre mening?
Vi må spørge os selv om, hvad der er rigtigt at gøre.
Vi har tænkt meget over det, og vi vil gerne hjælpe.
Tak, Tommy. Jeg vidste, du ikke ville lade Ojai i stikken.
Du bør også takke Holly.
Hun fandt en løsning for os alle.
Det er, hvad William ville have ønsket.
Jeg troede ærligt talt ikke...
Tak. Jeg lover, at vi gør alt, vi kan
for at få jer ud af dette lån hurtigst muligt.
Vi havde tænkt os et andet forhold,
noget mere permanent end et lån.
Okay.
I betragtning af, at vi har al risikoen,
er det bedst, hvis Ojai Foods og Walker Landing fusionerer.
-Der var aldrig tale om fusion. -Vi har gennemgået jeres forslag,
og vi har brug for flere incitamenter.
Selvfølgelig.
Du er ikke den, der spiller den gode samaritaner, vel?
Jeg tror ikke, det er en god idé at fornærme mig lige nu.
Nej, selvfølgelig ikke.
Hvordan skulle det fungere? Hvem skulle lede virksomheden?
Sarah og jeg skal begge være direktører.
Det lyder muligt, ikke?
Hvad med dig, Holly?
Holly bliver formand og administrerende direktør.
Hvis vi to er uenige om noget,
får hun den afgørende stemme.
Du tager de endelige beslutninger?
Det er en fælde. Tommy, sig bare til, hvis du vil af med mig.
-Jeg gør det for at redde Ojai. -Det er ingen fælde.
-Hvad er det så? -Det er forretning.
Du skylder en masse penge, og du har brug for os.
Jeg agter ikke at mikrostyre Ojai Foods.
Vi ser fusionen som en mulighed for at styrke Walker Landing.
Hvis vi kan gøre det
og samtidig redde din fars firma, siger vi ja.
Tommy, mener du, det er det rette at gøre?
Mor, vi er ved at sætte Walker Landing ind som sikkerhed
for at gøre banken glad.
Bare det kun handlede om familie, men det gør det ikke.
Begge virksomheder skal få noget ud af det.
Ellers løber vi hele risikoen, men får ingen gevinst.
Det forstår jeg godt. Gør du, Sarah?
Dette er ingen forhandling.
En fusion er vores eneste tilbud.
Hvis det kan holde Ojai i familien,
vil jeg gerne have, det fungerer.
Sarah?
Kom nu.
Okay.
-Hej. -Rebecca. Kom indenfor.
Undskyld. Jeg burde have ringet.
Jeg ville ringe og sige undskyld,
men jeg vidste ikke, om du havde lyst til at høre fra mig.
-Har du det godt? -Nej.
Der er sket så meget,
og jeg håbede, vi kunne få talt sammen.
Undskyld, jeg lavede rod i det.
-Du skal ikke være bekymret... -Nej.
...eller undgå mig, for det, jeg følte, er væk nu.
Du kender mig.
Jeg ender altid med at gøre noget dumt
-og såre dem, jeg elsker. -Justin, lad være.
Jeg elsker dig ikke på den måde. Ved du hvad?
Du skal bare glemme det.
Det var dumt, og jeg troede noget i et øjeblik,
og den syge del af mig er væk.
Jeg har ordnet det. Du er jo min søster.
Nej, jeg er ej.
Vi er ikke i familie.
Din far er ikke min far.
Men du fik taget en test.
-Du sagde, David ikke var... -Jeg var bange for at sige det.
-Du har altså løjet? -Nej, undskyld.
I er alle blevet som familie for mig.
Det vil jeg ikke miste.
Du sagde, alt ville være som før.
-Jeg troede, du var anderledes. -Hvad?
End din mor. Men det er du ikke.
-I er helt ens. I lyver begge. -Nej, Justin.
Hvordan kunne du gøre det mod mig, Rebecca?
Du lovede at fortælle sandheden,
og jeg troede på dig!
-Det var ikke min mening... -Gå din vej!
Nu skal du gå!
Er du okay?
Vi har kun en halv time tilbage i det frugtbare vindue.
Jeg tror, vi har prøvet godt nok.
Jeg tror, det var okay.
Det begynder at føles som et job, ikke?
Undskyld.
Jeg ville vist ikke rigtig prøve denne måned.
-Mener du det? -Tja, jeg...
Det ville jeg, men egentlig ville jeg vist ikke.
Den næste del er bare så skrækkelig.
Besættelsen af det.
Jeg håber og beder.
Så bliver jeg bare skuffet og knust igen.
Vi gjorde et godt forsøg. Vi skal håbe.
Jeg ved bare ikke, hvor længe jeg kan blive ved.
Det skal nok lykkes.
Jeg ved ikke hvordan eller hvornår.
Men det skal nok lykkes.
-Har du hørt det? -En fusion? Ingen dårlig idé.
Nu får vi se.
Er det nu også det, du kom for at tale med mig om?
-Jeg kan ikke, Graham. -Hvad?
Os.
Ja.
Det var nok skørt, hvis vi efter alt det...
-Dig, mig, handelen. -Det handler ikke om handelen.
-Gør det ikke? -Det var en god handel.
Hvis tingene blev indviklede,
blev vi nødt til at se i øjnene, hvem vi er.
Du mener, hvem jeg er.
Tja,
jeg er konsulent, og du træffer beslutningerne,
så hvad råder du os til?
Sætter en stopper for det.
Justin? Godt, du er her.
Det skal nok gå med Ojai. De fusionerer med Walker Landing.
Holly sørgede for det, er det ikke utroligt?
Tænk, at jeg er hende taknemmelig.
Hun løj, mor.
Nej. De underskrev papirerne. Jeg var der.
Ikke om forretningen. Om at Rebecca var vores søster.
-Hvad? -Det var en løgn. Hun fik taget en test.
Far var ikke hendes far. Hun er ikke nogen Walker.
Det har hun aldrig været.
-Scotty? -Vent!
Lad mig.
-Du har skiftet pærer. -Lyd nu ikke så skuffet.
Det var bare mig, der skulle gøre det.
Du virkede lidt stresset, så jeg gav dig fri.
-Hvorfor mon? -Er det så slemt?
Lad mig se.
Først var der familievirksomheden, der blev ødelagt,
og så fortalte Justin, at han har været
-tiltrukket af Rebecca, vores søster. -Hvad?
Det er skam ikke alt. Så sender Sarah bud efter mig,
fordi hun er skræmt over at gå ud med ham, hvis handel
ødelagde familieforetagendet. Og hvad var så hovedretten?
Saul, der sagde ja til den handel, der ødelagde forretningen,
og som var blevet anholdt for spritkørsel og havde kørt ind i et træ,
fordi han ikke vil leve mere, sprang til sidst ud over for mig.
Har han det godt?
Han klarer sig.
Alle i min familie er helt ude af den
og ude af stand til at være lykkelige.
Så ser jeg på Saul, som har spildt sit liv.
Jeg indser, hvor heldig jeg er, for jeg kan komme hjem
til en, der er sød og rar, og som skifter
elpærer og...
Gift dig med mig.
Hvad?
Jeg vil ikke vente. Jeg vil gøre det officielt.
-Fordi jeg har skiftet pærer? -Nej.
Og så alligevel. For det er den, du er.
Jeg er meget forelsket i dig.
De ting, jeg hader hos dig, elsker jeg også.
Sammen med dig skal jeg ikke være nogen anden.
Det føles som familie for mig. Det skal vi også være.
Vi skal være en familie, for det slutter aldrig.
Jeg gør det helt forkert.
Scotty, vil du gifte dig med mig?
Ja.
Ja, Kevin. Jeg vil gerne gifte mig med dig.